kardosdrur/scandi-wiki huggingface dataset:
Neustadt am Rübenberge

Neustadt am Rübenberge er en by og kommune i  Region Hannover i den tyske delstat  Niedersachsen, beliggende mellem Bremen og Hannover. Byens navn bliver forkortet som  Neustadt a. Rbge..

Geografi 
Byen ligger ved floden  Leine nordøst for Steinhuder Meer og Totem Moor. Neustadt ligger i  Hannovers opland, men har et relativt landligt præg. Neustadt hører med et areal på 357 km² – omkring en tusindedel af Tysklands areal – til blandt de arealmæssigt 100 største kommuner i Tyskland.

Nabokommuner
Neustadt grænser  (med uret fra øst) til Wedemark,  Garbsen og Wunstorf samt til  Landkreisene Nienburg/Weser og Heidekreis.

Inddeling
Neustadt består ud over hovedbyen  (tidligere administrationsby i landkreisen) af 33 omkringliggende landsbyer (tidligere kommuner), der også er kendt under navnet  „Neustädter Land“

Kilder og henvisninger 

Byens websted
 Mythen und Geschichten von Neustadt am Rübenberge
Isa Thorlacius

Isa Thorlacius (født 4. juli 2004) er en dansk skuespillerinde.

Filmografi

Tv-serier

Miniserier

Referencer

Eksterne henvisninger 
 

Skuespillere fra Danmark
Kai Kristiansen

Kai Kristiansen (født 1929) er en dansk møbeldesigner. 

Kai Kristiansen blev udlært som møbelsnedker i 1949, hvorefter han studerede på Det Kongelige Danske Kunstakademi under Kaare Klint. Han startede egen tegnestue i 1955, hvor han samarbejdede med mange danske møbelproducenter.

Nogle af Kristiansens mest kendte møbler er stolene Model 42 (Z-stolen), Model 31, Model 121 (loungestol) og reolen FM Reolsystem.

Referencer 

https://kaikristiansen.com/

Møbelarkitekter fra Danmark
Designere fra Danmark
Røkland Station

Røkland Station (Røkland stasjon) er en jernbanestation på Nordlandsbanen, der ligger ved bygden Røkland i Saltdal kommune i Norge. Stationen består af krydsningsspor med to sideliggende perroner med et læskur hver og en gangbro over sporene.

Stationen åbnede 1. december 1955, da banen blev forlænget dertil fra Lønsdal. Det næste stykke videre til Rognan åbnedes samtidig som et sidespor for godstrafik men blev taget i brug som en egentlig del af banen, da den blev forlænget til Fauske 1. december 1958. Oprindeligt hed stationen Saltdal, men den skiftede navn til Rokland 31. maj 1964 og til Røkland 1. januar 1965. Den blev nedgraderet til trinbræt 1. januar 1977. 10. februar 2010 blev stationen flyttet en halv kilometer sydpå fra 634,44 km til 633,88 km.

Stationsbygningen ved den oprindelige placering blev opført i 1953 efter tegninger af Arvid Sundby og J. Kristiansen fra NSB Arkitektkontor. Bygningen er opført i bindingsværk og består dels af en toetages del, der oprindeligt rummede ventesal og toilet, og dels en aflang enetages tilbygning, der oprindeligt rummede ekspedition og godsrum. I 1953 blev der desuden opført en tresporet remise i pudset beton efter tegninger af Arvid Sundby og G. Nordtvedt. Remisen blev solgt fra i 1982.

Ved flytningen i 2010 blev der anlagt nye perroner og læskure.

Litteratur

Eksterne henvisninger 

Stationer på Nordlandsbanen
Jernbanestationer i Nordland
Etableret i 1955
Rognan Station

Rognan Station (Rognan stasjon) er en jernbanestation på Nordlandsbanen, der ligger ved byområdet Rognan i Saltdal kommune i Norge. Stationen består af krydsningsspor, et sidespor, en perron og en stationsbygning i rødmalet træ med billetsalg, ventesal og toilet. Stationen betjenes af fjerntog mellem Trondheim og Bodø, regionaltog mellem Mosjøen og Bodø og lokaltog mellem Rognan og Bodø.

Stationen åbnede da banen blev forlænget fra Røkland til Fauske 1. december 1958. Vest for stationen lå der i forvejen et 2,8 km langt spor fra Rognan kai ved Saltdalsfjorden til Nestby og en skinnelager i Brenneskogen. Sporet var blevet anlagt af den tyske besættelsesmagt i 1944. Da Nordlandsbanen åbnedes til Røkland 1. december 1955, åbnedes samtidig det næste stykke videre som sidespor til Rognan, hvor det blev sat i forbindelse med kajsporet. Da Nordlandsbanen åbnede videre til Fauske, kom de sydligste 1,5 km af kajsporet til at indgå i banen, før den ved 646,50 km drejede fra til den nye Rognan Station ved 647,76 km. Resten af kajsporet blev så et sidespor. Sporet blev nedlagt mellem kajanlægget og Europavej E6 i 1981 og resten 30. april 1990.

Stationsbygningen blev opført i 1955 efter tegninger af Bjarne Friis Baastad og T. Winjum. Den toetages bygning er opført i bindingsværk og rummede oprindeligt ekspedition og tjenestebolig, mens en enetages tilbygning fungerede som pakhus.

Litteratur

Eksterne henvisninger 

Stationer på Nordlandsbanen
Jernbanestationer i Nordland
Etableret i 1958
Fauske Station

Fauske Station (Fauske stasjon) er en jernbanestation på Nordlandsbanen, der ligger i byen Fauske i Norge. Stationen består af flere spor, to perroner og en stationsbygning med café, kiosk, ventesal og toilet. Der er bus til Narvik, Harstad, Sortland og Tromsø. Desuden er der en containerterminal på stationen.

Stationen åbnede 1. december 1958, da banen blev forlænget dertil fra Røkland. Den fungerede som endestation, indtil den foreløbigt sidste del af banen til Bodø åbnede 1. februar 1962. Containerterminalen kom til i 1979.

Stationsbygningen blev opført i 1953 efter tegninger af Øyvind Ramstad. Den toetages bygning er opført i pudset beton suppleret med marmorplader fra de nærliggende Ankerske gruber. Bygningen rummede oprindeligt ekspedition, ventesal, tjenesteboliger og overnatningsrum, mens en enetages tilbygning fungerede som restaurant. Tilbygningen huser nu Fauske Jernbanekafé, der er et populært spisested i byen. Pakhuset blev opført i 1953 efter tegninger af Arvid Sundby og I. Backer og er senere blevet udvidet. I 1958 blev der opført en ensporet remise efter tegninger af Arvid Sundby og R. Skjefstad, men den er nu forsvundet ligesom den tilhørende drejeskive.

En eventuel forlængelse af Nordlandsbanen i form af den flere gange drøftede Nord-Norgebanen vil sandsynligvis få udgangspunkt i Fauske.

Litteratur

Eksterne henvisninger 

 Fauske Station  hos Bane Nor Eiendom.

Noter 

Stationer på Nordlandsbanen
Jernbanestationer i Nordland
Etableret i 1958
Nummer-et hits i Norge i 2006

Nummer-et hits i Norge i 2006 er en liste over de singler der lå nummer et på den norske singlehitliste i 2006. Den var udarbejdet af International Federation of the Phonographic Industry og Nielsen Soundscan, og udgives af VG-lista.

Historie

Referencer

Se også 
 Musik i 2006

2006
Musik i 2006
Closer

Closer har flere betydninger:

 Closer (Christopher-album) fra 2016
 Closer (film) fra 2004
 Closer (Joy Division-album) fra 1980
 Closer (sang af The Chainsmokers) fra 2016
 Closer (sang af The Corrs) fra 1997
Nummer-et hits i Danmark i 2000

Nummer-et hits i Danmark i 2000 er en liste over de singler der lå nummer et på den danske singlehitliste i 2000. Den var udarbejdet af International Federation of the Phonographic Industry og Nielsen Soundscan, og udgives af hitlisten.nu.

Historie

Referencer

Se også 
 Musik i 2000

2000
Musik i 2000
Chyna

Chyna (født 27. december 1969, død 20. april 2016) var en amerikansk professionel wrestler, glamour-model, pornoskuespiller og bodybuilder.

Referencer

Eksterne henvisninger 

 

Wrestlere fra USA
Pornoskuespillere fra USA
Tour du Loir-et-Cher 2018

Tour du Loir-et-Cher 2018 var den 59. udgave af det franske landevejscykelløb. Løbet foregik i perioden 11. til 15. april 2018. Løbet var en del af UCI Europe Tour 2018 og var i kategorien 2.2. Den samlede vinder af løbet blev danske Asbjørn Kragh Andersen fra , foran landsmanden Emil Vinjebo og tjekkiske Josef Černý.

Hold og ryttere

Danske ryttere

Etaperne

Løbet

1. etape

2. etape

3. etape

4. etape

5. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger 

UCI Europe Tour 2018
2018
Seelze

Seelze er en by og en kommune med godt 33.000 indbyggere, i Region Hannover, i den tyske delstat  Niedersachsen beliggende i området Calenberger Land.

Geografi 

Seelze grænser til (med uret fra nord)  Garbsen, Hannover, Gehrden, Barsinghausen og Wunstorf. Byen ligger ved krydset mellem vandvejene  Leine, Mittellandkanal og  Hannover-Linden stikkanal samt ved jernbanerne Bremen–Hannover og Hannover–Minden. Motorvejen A 2 krydser det nordvestlige hjørne af kommunen.

Inddeling
Bykommunen består af de to byområder  Seelze (hovedbyen) og Letter samt landsbyerne Almhorst, Dedensen, Döteberg, Gümmer, Harenberg, Kirchwehren, Lathwehren, Lohnde og Velber.

Kilder og henvisninger 

 Officielt websted
 100 års jubilæumsside for rangerbanegården
Indras net

Indras net er i den hinduistiske mytologi et net, som tilhører guden Indra.

Nettet afspejler, eller er identisk med hele universet i alle dets aspekter, gennem alle tider. Nettet er sådan udformet, at der i hver knude hænger en perle/diamant. Hver perle/diamant afspejler ikke bare den nærmeste perle/diamant, men også hver perle/diamant, der afspejles i denne, og dermed de afspejlinger, som afspejles i afspejlingerne osv.

Den der kan se Indras net, kan derfor se alt. Da mennesker har indsigt udover hvad videnskaben giver, åndelige oplevelser, får såkaldte "anelser" om ting, eller oplever uforklarlige indsigt om tilværelsens grundlæggende natur, "magiske" sammenhæng", da har personen set en glimt af Indras net. Det er ikke mennesker forundt at se hele nettet. (Det skulle jo indebære fuldkommen indsigt i Guds væsen osv.) Mennesker der en stor del af sit liv har været søgende, eller som er født med god karma, anses imidlertid for at være i besiddelse af en usædvanlig evne til at se og tolke Indras net (visdom).

Myten om Indras net skal forstås i en hinduistisk synsvinkel. Indras net anvendes tit som forklaringsmodel, eller metafor for holisme, at alt er en helhed og hænger sammen, og (ikke mindst uventede) sammenhænge - også af hinduer - både i sekulære og religiøse sammenhænge. Måske mest i åndelige/filosofiske sammenhænge af mennesker med et syn på tilværelsen, som mere eller mindre er inspireret af hinduistiske eller buddhistiske livsanskuelse.

Hinduisme
Holisme
Frants Liisberg

Frants Liisberg er navnet på flere personer:
 Frants Liisberg (dyrlæge) (1858-1899) - dansk dyrlæge og major i den græske hær
 Frants Liisberg (civilingeniør) (1921-1991) - dansk civilingeniør
Dua Lipa

Dua Lipa (/ˈduːə ˈliːpə/; ; født 22. august 1995) er en engelsk-albansk sangerinde, sangskriver og model. Hendes musikalske karriere startede i en alder af 14 år, da hun begyndte at lave coverversioner af sange med andre kunstnere på YouTube. I 2015 skrev hun kontrakt med Warner Music Group og udgav sin første single snart efter. I december 2016 kom en dokumentarfilm om Lipa, bestilt af The Fader magasin, med titlen See in Blue.

I januar 2017 vandt Lipa EBBA Public Choice Award. Hendes selvbetitlede debutalbum blev udgivet den 2. juni 2017. Albummet affødte syv singler herunder to britiske top-10-singler "Be the One" og "IDGAF" og den britiske nummer et-single "New Rules", som også blev nummer seks i USA. I 2018 vandt Lipa to Brit Awards for Britiske Kvindelige solokunstner og Britiske Gennembrud.

Future Nostalgia modtog anmelderros og opnåede seks Grammy-nomineringer – inklusive Årets Album, Årets Plade og Årets Sang – og blev hendes første nummer et-album i Storbritannien.

Opvækst 
Lipa blev født den 22. august 1995 i London af albanske forældre fra Kosovo, der havde forladt Pristina i 1990'erne. Hendes far er sangeren Dukagjin Lipa. Hun deltog i Sylvia Young Theatre School på deltid, før hun flyttede til Kosovo med sin familie i 2008. Hendes fornavn betyder "at elske" på albansk; dets atypiske karakter var årsag til, at hun ikke kunne lide det i sin ungdom, men hun voksede sig til at "nyde" det, da det fjernede behovet for et kunstnernavn.

Som 14-årig begyndte hun at lave coverversioner af sine foretrukne sange af kunstnere som P!nk og Nelly Furtado på YouTube. I en alder af 15 år flyttede hun tilbage til London med ambitioner om at blive sanger. Kort tid efter dette begyndte hun at arbejde som model. I 2013 medvirkede hun i en tv-reklame for The X-Factor.

Diskografi 

 Dua Lipa (2017)
 Future Nostalgia (2020)

Filmografi 

 Argylle (2022)

Danmark 
I 2018 gav hun koncert lørdag aften på Orange Scene på Roskilde Festival.

Henvisninger 

Musikere fra England
Sangere fra England
Personer fra London
Briter i 2000-tallet
Modtagere af Grammy Award
Valnesfjord Station

Valnesfjord Station (Valnesfjord stasjon eller Valnesfjord holdeplass) er en jernbanestation på Nordlandsbanen, der ligger ved bygden Valnesfjord i Fauske kommune i Norge. Stationen består af et spor og en perron med et læskur i træ.

Da banen blev forlænget fra Fauske til Bodø 1. februar 1962, blev der etableret et krydsningsspor ved Valnesfjord ved 685,62 km. 30. maj 1965 blev status ændret til station med bemanding efter behov men uden betjening med persontog. Stationen blev nedlagt før 1972. 

Stationen genåbnede som trinbræt ved 685,50 km 15. januar 2001, da lokaltrafikken mellem Rognan og Bodø blev sat i gang. Stationen betjenes desuden af regionaltog mellem Mosjøen og Bodø og af fjerntog mellem Trondheim og Bodø. I 2013 blev stationen moderniseret og fik blandt andet længere perroner af hensyn til fjerntogene.

I forbindelse med den første station blev der opført en stationsbygning i 1959 efter tegninger af Bjarne Friis Baastad og Arvid Sundby. Den toetages bygning var opført i bindingsværk og rummede stationsfaciliteter, tjenestebolig og godsrum. Bygningen blev senere solgt og revet ned i 2009.

Litteratur

Eksterne henvisninger 

Stationer på Nordlandsbanen
Jernbanestationer i Nordland
Etableret i 2001
Tverlandet Station

Tverlandet Station (Tverlandet stasjon eller Tverlandet holdeplass) er en jernbanestation på Nordlandsbanen, der ligger ved byområdet Løding i Bodø kommune i Norge. Stationen består af et spor og en perron med et læskur samt en parkeringsplads.

Da banen blev forlænget fra Fauske til Bodø havde der været planer om en station her, men det blev kun til en læsseplads ved 710,75 km. I begyndelsen af 1980'erne kom der atter planer frem om en station, men finansieringen kom først med i Statsbudgettet for 2013. Arbejdet med stationen begyndte i juni 2014, og den officielle indvielse fandt sted 17. august 2015.

Litteratur

Eksterne henvisninger

Noter 

Stationer på Nordlandsbanen
Jernbanestationer i Nordland
Etableret i 2015
Mørkved Station

Mørkved Station (Mørkved stasjon eller Mørkved holdeplass) er en jernbanestation på Nordlandsbanen, der ligger i bydelen Mørkved i Bodø i Norge. Stationen består af et spor og en perron samt et læskur. Desuden er der en gangbro, der fører over sporet og den parallelle Riksvei 80, hvor der er busstoppesteder.

Stationen åbnede første gang som trinbræt 24. august 1987. Den blev nedlagt 6. februar 1989 men genåbnet 20. august 1990. Oprindeligt havde stationen kun en 30 meter lang perron lavet af træsveller, men den blev moderniseret med en 250 meter lang perron i efteråret 2009.

Litteratur

Eksterne henvisninger

Noter 

Stationer på Nordlandsbanen
Jernbanestationer i Nordland
Etableret i 1987
Sehnde

Sehnde er en by (siden 18. oktober 1997) og en kommune  i den tyske delstat  Niedersachsen i sydøstenden af  Region Hannover. Den består af  15 tidligere selvstændige kommuner med i alt knap 24.000 indbyggere.

Geografi 

Sehnde grænser (med uret fra sydvest) til Laatzen, Hannover og Lehrte samt Hohenhameln i Landkreis Peine og Algermissen i Landkreis Hildesheim.

Inddeling 
Kommunen blev dannet ved områdereformen 1. marts 1974 af de tidligere selvstændige kommuner  Bilm, Bolzum, Dolgen, Evern, Gretenberg, Haimar, Höver, Ilten, Klein Lobke, Müllingen, Rethmar, Sehnde, Wassel, Wehmingen und Wirringen.

Kilder og henvisninger 

 Officielt websted
Laurent Hénart

Laurent Hénart (født den 15. oktober 1968 i Laxou nær Nancy, Meurthe-et-Moselle, Grand Est, Frankrig) er et tidligere medlem af den franske nationalforsamling. Han er borgmester i Nancy. Han har været formand for Parti Radical, og fra 2017 til slutningen af 2021 var han medformand for Mouvement radical, social et libéral (MRSL).

Uddannelse 
Laurent Hénart er uddannet på blandt andet Sciences Po Paris.

Medlem af Nationalforsamlingen  
Laurent Hénart har været medlem af Nationalforsamlingen i 2002–2004 og igen i 2005–2012, begge gange for første kreds i Meurthe-et-Moselle. I 2004–2005 var han statssekretær i Jean-Pierre Raffarins tredje regering.

Formand for det radikale parti  
I juli 2017 blev Laurent Hénart valgt som formand for Parti Radical. 

Fra december 2017 til slutningen af 2021 delte Sylvia Pinel og Laurent Hénart formandsposten i Mouvement radical, social et libéral (MRSL). (MRSL havde to  medformænd).

Politikere fra Frankrig
Medlemmer af Frankrigs nationalforsamling
Radikale fra Frankrig
Entalpi-entropi-diagram

Entalpi-entropi-diagrammet, også kendt som Molliers diagram, beskriver sammenhængen mellem vands tilstandstørrelser.

Diagrammet anvendes bl.a. indenfor ventilationsteknik, kedelteknik og turbineteknik, hvor det er af høj vigtighed at kunne forudsige, hvordan et givent termodynamisk system vil opføre sig, før det konstrueres fysisk.

For en dampturbine kan Carnot-virkningsgraden beregnes som forholdet mellem temperaturen af det vanddamp, som er tilstede ved turbinens indløb, og temperaturen af det vanddamp eller kondensat, som er tilstede ved turbinens udløb.

Carnot-virkningsgraden er givet ved:

hvor  er temperaturen ved turbinens udløb, og  er temperaturen ved turbinens indløb.

Af forholdet mellem de to temperaturer fremgår det, at Carnot-virkningsgraden bliver bedre jo højere en indløbstemperatur og jo lavere en udløbstemperatur, der er tilstede i turbinen.

Jo større en Carnot-virkningsgrad et termodynamisk system har, desto bedre vil det være til at udføre arbejde. For det ideelle termodynamiske system, som udnyttede hele den tilførte entalpi, ville Carnot-virkningsgraden være:

Referencer 

Termodynamik
Memory management unit

En memory management unit (MMU) er en computerkomponent, der behandler alle referencer til computerens hovedlager. Dens vigtigste opgave er at oversætte virtuelle adresser til fysiske adresser i hovedlageret. Det sker, når der skal læses instruktioner eller data fra lageret, eller der skal skrives til lageret. MMU'en er ofte en del af cpu'en, men findes også som et særskilt integreret kredsløb i nogle maskiner.

Opgaver
MMU'en håndterer administration af virtuelt lager, idet den samtidig håndterer de forskellige beskyttelsesmekanismer, der kan findes, administrerer evt. cpu-cache og står for interrupthåndteringen. På enklere og ofte ældre computere, gerne med 8-bits cpu'er kan MMU'en udføre bank switching, en mekanisme der lader en cpu med et begrænset adresserum (64 kilobyte) skifte mellem flere ”banks”, og dermed udnytte en større hukommelse.

Virtuelle adresser
En moderne MMU vil oftest dele det virtuelle adresserum (de adresser som cpu'en kan håndtere internt) op i sider (pages) på nogle tusinde ord eller bytes (de kan være meget større), altid en potens af 2. De mindst betydende bit i en virtuelle adresse bevares og fungerer som et offset ind i en side.  De mest betydende bit i en virtuel adresse er så sidens nummer, et nummer som MMUen skal administrere og senere konvertere til adresser i det fysiske lager.

Page table
De fleste MMUer administrerer en page table med et page table entry for hver virtuel side. Tabellen mapper hver virtuelle side til den tilsvarende fysiske side i hovedlageret. MMU'en benytter ofte en translation look-aside buffer (på MMUens egen chip), der muliggør meget hurtige opslag i tabellen. I andre MMUer ligger tabellen i hovedlageret.

Under alle omstændigheder vil page table for hver side angive, om en fysisk side aktuelt befinder sig i hovedlageret og i givet fald hvor (dvs. hvorledes skal adresserne ændres). Er siden ikke i lageret for tiden, vil den blive indlæst fra baggrundslager (normalt en form for disk) eller skabt første gang, den benyttes. Desuden vil tabellen indeholde oplysninger om, hvad der må ske med hver side (må et bruger-program skrive til siden eller kun læse), hvilke programmer må tilgå en side, hvornår er den sidst blevet brugt, og er der sket ændringer af siden (det kaldes dirty bit)? Hvis siden er uændret, og der bliver mangel på plads i det fysiske lager, skal nogle sider swappes ud på disken. Operativsystemet vil her fortrinsvis vælge sjældent benyttede sider. Er en fysisk side ikke ændret, behøver operativsystemet ikke skrive siden ud igen.  

MMUen vil fange et programs forsøg på at tilgå en side, der ikke er i lageret, og lade operativsystemet finde siden på disken og swappe den ind, inden programmet kører videre. Forsøger et program at tilgå en adresse, det ikke har adgang til, eller forsøger det at skrive til en skrivebeskyttet side, vil programmet ligeledes fange det og udføre et passende interrupt.

Noter og henvisninger

Computerhukommelse
Hukommelseshåndtering
Springe

Springe er en by og en kommune med omkring 30.000 indbyggere i den sydligste del af Region Hannover i den tyske delstat  Niedersachsen.

Geografi 

Byen ligger ved  Deisterpforte, en dal mellem de sydlige udløbere af Deister og  Kleinen Deister. I Deisterpforte ligger udspringet til floden   Haller, der gav byen  Springe sit middelalderlige navn Hallerspring.

Begge kilder til  Haller er på  Raher Berg ved  Am Spielbrink 123,2 moh. i et vandindvindsanlæg fra vandforsyningsfirmaet Purena Hallerbrønden fører kildevand der delvis er karstificerede koralkalk fra Oberjura, der suppleres af tilstrømninger fra de 15 m tykke kvartsholdige løse klipper. Det tilstrømmende vand er lidt alkalisk og har forhøjet  hårdhed. Kilderne forsyner byen Springe med drikkevand og omfatter 0,5 million m³ om året.

Inddeling
I kommunen ligger 
 Springe (hovedbyen) med 12.605 indbyggere
 Bennigsen med 3.997 indbyggere
 Völksen med 3.366 indbyggere
 Eldagsen med 3.253 indbyggere
 Gestorf med 1.756 indbyggere
 Altenhagen I med 1.223 indbyggere
 Lüdersen med 991 indbyggere
 Alvesrode med 508 indbyggere
 Alferde med 506 indbyggere
 Holtensen med 428 indbyggere
 Mittelrode med 305 indbyggere
 Boitzum med 176 indbyggere

Indbyggere pr. 1. Oktober 2014

Nabokommuner
Springe grænser (med uret fra nord) til  Barsinghausen, Wennigsen (Deister), Ronnenberg, Hemmingen og Pattensen (Region Hannover), til Nordstemmen og Elze i Landkreis Hildesheim, samt til Salzhemmendorf, Coppenbrügge og Bad Münder i Landkreis Hameln-Pyrmont.

Kilder og henvisninger 

 Officielt websted
Hwang Hee-chan

Hwang Hee-chan (født 26. januar 1996) er en sydkoreansk fodboldspiller, der spiller for den engelske klub  Wolverhampton Wanderers F.C. på en låneaftale fra den østrigske klub Red Bull Salzburg.

Han har endvidere spillet på det sydkoreanske fodboldlandshold. Han repræsenterde Sydkorea under Sommer-OL 2016 i Rio de Janeiro, hvor han med sit hold nåede kvartfinalen. Han var også med i truppen til VM 2018 i Rusland.

Referencer

Eksterne henvisninger 

 

Fodboldspillere fra Sydkorea
Fodboldlandsholdsspillere fra Sydkorea
Fodboldspillere fra Red Bull Salzburg
Fodboldspillere ved sommer-OL 2016
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Retten i Helsingør

Retten i Helsingør er en byret i Helsingør. Retskredsen for retten dækker de fire kommuner, Helsingør, Gribskov, Fredensborg og Hørsholm Kommune.

Retten har (pr. 2018) én retspræsident og seks dommere.

Retten i Helsingør havde tidligere til huse i det centrale Helsingør, men flyttede i forbindelse med domstolsreformen til bygninger beliggende Prøvestensvej 50, lidt syd for Helsingør by. De nuværende bygninger blev tidligere anvendt som haller af en bilimportør, men blev ombygget efter tegninger af arkitektfirmaet Kasper Danielsen til at rumme ni retssale.

Referencer

Eksterne henvisninger 
 Retten i Helsingør 

Helsingør
Helsingør
Morača Sports Center

Morača Sports Center er en multiarena i Podgorica, Montenegro med plads til 6.000 tilskuere.

Referencer

Eksterne henvisninger 
 ZRK Buducnost's hjemmeside

Etableret i 1978
Idrætsanlæg i Montenegro
Multiarenaer
Podgorica